## Infraestructures va facilitar al juliol la mobilitat d’1,7 milions de persones usuàries en TRAM d’Alacant

*** Els moviments diaris segueixen a l’alça, i s’obtenen 457.790 persones usuàries més que en el mateix període de 2022, un 34,98 % més
* La línia 2 va fer el nombre més gran de desplaçaments, 606.135, i Luceros va tornar a liderar els viatges amb 389.394**

Infraestructures va facilitar la mobilitat d’1.766.426 usuaris en la xarxa de TRAM d’Alacant durant el mes de juliol passat, un 34,98 % més que en el mateix mes de 2022, cosa que significa un augment de 457.790 viatgers i viatgeres. El dia de més trànsit va ser el divendres 7, amb 63.534 passatgers i passatgeres.

En conjunt, Ferrocarrils de la Generalitat Valenciana (FGV) va sumar al juliol, entre Metrovalencia i TRAM d’Alacant, un total de 8.450.878 passatgers i passatgeres, que representen un augment del 37,92 % respecte al mateix mes de 2022, i 2.323.427 persones usuàries més.

Segons la distribució per línies, la línia 2, que uneix Luceros amb Sant Vicent del Raspeig, va ser la més utilitzada, amb 606.135 moviments; seguida de la línia 1, que comunica Luceros i Benidorm, amb 388.992; la línia 3, que enllaça Luceros amb El Campello, amb 319.671; la línia 4, que uneix Luceros amb Plaza La Coruña, amb 239.355; la línia 5, nexe d’unió entre Porta del Mar i Plaza La Coruña, amb 115.157, i la línia 9, que discorre entre Benidorm i Dénia, amb 97.116 viatges.

**Luceros, l’estació més transitada**

En el trànsit per estacions, Luceros, una vegada més, va liderar la classificació, amb 389.394 clients. La van seguir Mercado, amb 229.148, i Marq-Castillo, amb 131.138.

Després s’hi van situar Benidorm, amb 127.313; Sant Vicent del Raspeig, amb 61.843; El Campello, amb 51.165; Pintor Gastón Castelló, amb 38.714; Garbinet, amb 36.630; Bulevard del Pla, amb 36.541, i, en desé lloc, La Goteta-Plaza Mar 2, amb 35.317 moviments.

Com que hi ha la possibilitat de comprar i validar els títols de transport a l’interior de les unitats del tramvia, el tren-TRAM i el tren convencional, les vendes i les validacions de títols de transport en ruta es van concretar en 61.634 viatges.

Fecha: 15/08/2023